**Usmernenie č. 4 pre charitatívne organizácie k potravinovej pomoci**

**1/ Chcela by som sa Vás spýtať na bližšie podrobnosti na vydávanie múky a cestovín, pretože občania majú o to záujem. Hlavne sa chcem spýtať na nepracujúcich dôchodcov s nízkym dôchodkom do 305,- EUR. Ako sú posudzovaní manželia dôchodci? Čo v prípade ak manžel má vyšší dôchodok ako 305,- EUR a maželka dôchodok do 305,- EUR. Majú nárok na múku a cestoviny ?**

Ak sú v dome 2 nepracujúci dôchodcovia, jeden má dôchodok do 305 EUr a druhý má viac ako 305 EUR, tak má nárok len ten, čo má dôchodok do 305 EUR. Ak sú v dome 2 nepracujúci dôchodcovia a obaja majú svoj dôchodok do 305 EUR, tak majú nárok obaja, v tomto prípade ale môžu nastať tieto prípady:

1/ obaja si preberú celé množstvo potravín (2 x 20 kg múky a 20 kg cestovín) na ktoré majú nárok,

2/ ak nechcú potraviny v celom množstve, na ktorý majú nárok, tak sa môžu rozhodnúť, že len jeden si preberie 20 kg múky a 20 kg cestovín a ten druhý si nepreberie, alebo

3/ obaja si preberú menšie množstvo napr. po 10 kg - v tom prípade sa množstvo uvedie na danom tlačive.

**2/ V obci máme nasledovné prípady:**

**- dôchodcovia - manželia- každý má dôchodok pod hranicou 305 EUR - na koľko majú nárok na 20 kg múky a 20 kg cestovín 2x alebo len 1x ?**

**- rodina s deťmi sú poberateľmi dávky v hmotnej núdzi - otec, matka, a dve deti - na koľko majú nárok len pre jednu alebo dve dospelé osoby?**

- Ak sú v dome 2 nepracujúci dôchodcovia (starobný, invalidný, predčasný) a jeden má dôchodok do 305 EUR a druhý má viac ako 305 EUR, tak má nárok len ten, čo má dôchodok do 305. Ak sú v dome 2 nepracujúci dôchodcovia a obaja majú svoj dôchodok do 305, tak majú nárok obaja, v tomto prípade ale môžu nastať tieto prípady:

1/ obaja si preberú celé množstvo potravín (2 x 20 kg múky a 20 kg cestovín) na ktoré majú nárok,

2/ ak nechcú potraviny v celom množstve, na ktorý majú nárok, tak sa môžu rozhodnúť, že len jeden si preberie 20 kg múky a 20 kg cestovín a ten druhý si nepreberie, alebo

3/ obaja si preberú menšie množstvo napr. po 10 kg - v tom prípade sa množstvo uvedie na danom tlačive.

- Poberateľom potravinovej pomoci môže byť len osoba, ktorá je poberateľom dávky v hmotnej núdzi, t.j. dostane 20 kg múky a 20 kg cestovín.

**3/ Nárok na potravinovú pomoc majú nepracujúci poberatelia starobného, invalidného a predčasného dôchodku, ktorého výška nepresahuje 305 EUR. Neuvádzajú sa vdovské, vdovecké a sirotské dôchodky. Ako je to v tomto prípade nároku na potravinovú pomoc?**

**1. Môže byť nepracujúca vdova na starobnom dôchodku /vtedy na rozhodnutí zo SP o výške dôchodku resp. oznámení o valorizácii od 1.1.2011 je uvedený dôchodok starobný a aj dôchodok vdovský/ započítajú sa obidva dôchodky do výšky 305 EUR ?**

**2. Ak je nepracujúci poberateľ iba vdoveckého dôchodku má nárok na potravinovú pomoc?**

**3. Týka sa potravinová pomoc aj sirotských dôchodkov?**

1. Pri posudzovaní nároku na potravinovú pomoc sa berú do úvahy len tieto tri druhy dôchodkov – starobný, invalidný a predčasný dôchodok. V tomto konkrétnom prípade sa do úvahy berie len výška starobného dôchodku (ak spĺňa podmienku do 305 EUR a nepracuje, má nárok).

2. Nie, ak má len samotný vdovsky dôchodok, tak nemá nárok na potravinovú pomoc.

3. Potravinová pomoc sa sirotských dôchodkov netýka.

**4/ Chcem sa spýtať na nepracujúcich dôchodcov s nízkym dôchodkom do 305,- EUR. Ako sú posudzovaní manželia dôchodcovia? Čo v prípade ak manžel má vyšší dôchodok ako 305,- EUR a manželka dôchodok do 305,- EUR. Majú nárok na múku a cestoviny ?**

**Ak v domácnosti žijú 2 nepracujúci dôchodcovia, 1 má dôchodok nižší ako 305 EUR druhý má vyšší, tak nárok na potravinový balíček má 1 z nich, ktorý má dôchodok nižší ako 305 EUR? Neposudzuje sa hranica príjmu spoločne?**

**Ak sú v dome 2 nepracujúci dôchodcovia s príjmov pod 305 EUR, tak nárok má každý z nich?**

Ak sú v dome 2 nepracujúci dôchodcovia, jeden má dôchodok do 305 a druhý má viac ako 305, tak má nárok len ten, čo má dôchodok do 305.

Ak sú v dome 2 nepracujúci dôchodcovia a obaja majú svoj dôchodok do 305, tak majú nárok obaja, v tomto prípade ale môžu nastať tieto prípady:

1/ obaja si preberú celé množstvo potravín (2 x 20 kg múky a 20 kg cestovín) na ktoré majú nárok,

2/ ak nechcú potraviny v celom množstve, na ktorý majú nárok, tak sa môžu rozhodnúť, že len jeden si preberie 20 kg múky a 20 kg cestovín a ten druhý si nepreberie, alebo

3/ obaja si preberú menšie množstvo napr. po 10 kg - v tom prípade sa množstvo uvedie na danom tlačive.

**5/ Chceli by sme sa informovať, či nárok na potravinovú pomoc majú aj občania, ktorí majú v obci iba prechodný pobyt alebo si majú žiadať pomoc iba v mieste trvalého pobytu podľa občianskeho preukazu?**

Občan by mal mať trvalý pobyt na území obce kde si uplatňuje nárok na potravinovú pomoc.

**6/ Započítava sa do výšky dôchodku aj vdovský dôchodok ?**

Je potrebné brať do úvahy len výšku starobného, invalidného alebo predčasného dôchodku, ak jeho výška nepresiahne 305 EUR a občan je nepracujúci, tak má nárok na potravinovúu  pomoc.

**7/ V prípade nepracujúcich dôchodcov je potrebné posudzovať každého dôchodcu osobitne? t.j. napr. v domácnosti žijú manželia nepracujúci dôchodci, manželka spĺňa limit 305 € a manžel má dôchodok napr. 500 €, čiže manželov dôchodok nemá vplyv na pridelenie potravinovej pomoci manželke ? Posudzujeme to správne?**

Áno, každý dôchodca sa posudzuje individuálne, nie ako rodina. Čiže v tomto prípade nárok na pomoc má manželka.

**8/ Pri posudzovaní nepracujúceho dôchodcu sa od sumy starobného, invalidného resp. predčasného dôchodku odráta suma vdovského dôchodku?**

Do úvahy sa berie len výška starobného, predčasného alebo invalidného dôchodku.

**9/ Ohľadom potravinovej pomoci sa chceme informovať na tieto prípady:**

**- poberateľ starobného dôchodku do 305,00 € mesačne pracuje na dohodu a celkový mesačný príjem starobného dôchodku a príjem z dohody nepresiahne 305,00 € mesačne, má nárok na potravinovú pomoc?**

**- pokiaľ nebude môcť byť prítomná osoba pri preberaní  potravinovej pomoci, či musí byť poverená splnomocnená osoba právoplatným splnomocnením, alebo stačí sa preukázať jej občianskym preukazom?**

**- poberateľ dávky v hmotnej núdzi má dočasne pozastavený príspevok k dávke, má aj táto osoba nárok na potravinovú pomoc?**

**- poberateľka invalidného dôchodku je umiestnená počas pracovného týždňa v Internáte pre postihnutých občanov, počas soboty a nedele a cez prázdniny býva s rodičmi, má nárok na potravinovú pomoc?**

Konkrétne odpovede:

1/ Nie, nemá nárok, pomoc sa poskytuje len nepracujúcim dôchodcom

2/ Takýto prípad zavisí od dohody medzi charitatívnou organizáciou a danou obcou, podľa doterajších skúsenosti v takýchto prípadoch obec zabezpečila odvoz potravín priamo k jednotlivým prijímateľom, ktorí to potvrdili svojim podpisom.

3/ Potravinová pomoc v prípade osôb v hmotnej núdzi sa vydáva na základe potvrdenia z ÚPSVaR, ak daný občan bude mať to potvrdenie nie je dôvod na to, aby sa mu pomoc neposkytla.

4/  Ak je niekto, kto poberá invalidný dôchodok do výšky 305 EUR a je nepracujúci, má nárok na pomoc, pre poskytnutie podpory nie je rozhodujúce, kde sa človek nachádza.

**10/ Prosíme Vás o informáciu ohľadne príjemcov potravinovej pomoci, máme prípad:**

**- manželský pár, manžel je poberateľom starobného dôchodku vo výške 283,10 € a berie dávku v hmotnej núdzi vo výške 160,35 € a manželka nepoberá starobný dôchodok, pretože jej nevznikol nárok, nakoľko nikdy nepracovala. Majú nárok obaja na potravinovú pomoc v množstve 20 kg múky a 20 kg cestovín na osobu, tj. pre oboch 40 kg múky a 40 kg cestovín? Nie je nám  jasné, či treba alebo netreba počítať k manželovmu dôchodku vo výške 283,10€ príjem z UPSVaR vo výške 160,35 €, pretože tým by bol príjem vyšší ako 305,0€.**

**- máme starobného dôchodcu, ktorý poberá dôchodok v sume 298,0 € a k tomu príspevok na švédsku barlu z UPSVR v sume 17,0 €, či má tento nárok na potravinovú pomoc, pretože spolu jeho príjem činí 315,0€, alebo sa tento príspevok 17 € nezapočíta k výške dôchodku?**

Odpovede k uvedeným otázkam:

1/ Manželka nemá nárok, manžel si môže prevziať potravinovú pomoc buď z titulu nižšieho starobného dôchodku alebo z titulu poberania dávky v hmotnej núdzi (pozn. pre toto potvrdenie by však musel cestovať na UPSVaR),

2/ berie sa do úvahy len výška dôchodku, príspevok sa nezapočítava.

**11/ Spĺňa nárok na potravinovú pomoc aj občan, ktory je poberateľ starobného dôchodku do 305,- Eur, ktorý však zároveň poberá aj vdovský dôchodok v sume 162,- Eur?**

Berie sa do úvahy len výška starobného, predčasného alebo invalidného dôchodku, t. j. v tomto prípade ak nepracuje, má nárok na potravinovú pomoc.

**12/ Potrebujem poradiť ohľadom potravinovej pomoci. Občan je na čiastočnom invalidnom dôchodku od 27.1.2011. Poberá 236,- €. Od 27.1.2011 je aj evidovaný na úrade práce, odkiaľ poberá podporu v nezamestnanosti vo výške okolo 300 €, podľa počtu dní. Táto mu ale bude po šiestich  mesiacoch končiť. Potom bude odkázaný len na príjem z invalidného dôchodku. Pre zdravotný stav nie je zamestnaný. Jeho manželka pracuje. Má nárok na potravinovú pomoc?**

Berie sa do úvahy výška starobného, invalidného alebo predčasného dôchodku. Ak  túto hranicu občan spĺňa, má nárok na potravinovú pomoc. Podpora v nezamestnanosti (pokiaľ to ale  nie je dávka v hmotnej núdzi) sa nepočíta do nároku na potravinovú pomoc. Tento občan sa preukáže len dôchodkovým výmerom.

**13/ Poprosím informáciu ohľadom nárokov na aktuálnu potravinovú pomoc vo forme múky a cestovín, čo sa týka dôchodcov, sú nejaké výnimky alebo je limitom na priznanie iba dôchodok menej ako 305 €? Svokre (75 r.) poberajúcej  iba vdovský dôchodok povedali na obecnom úrade, že ona nemá nárok, aj keď poberá dôchodok 220 €! Z uvedeného usmernenia to nevyplýva!! Či je to pravda????**

Potravinová pomoc je určená pre kategóriu "nepracujúci poberatelia starobného, predčasného invalidného alebo dôchodku, ktorých maximálna výška dôchodku nepresahuje 305 EUR". Správne to povedali na obecnom úrade.

**14/ Chceme sa spýtať ohľadom poskytnutia potravinovej pomoci. V obci máme manželský pár – obaja sú starobní nepracujúci  dôchodcovia. ( 92 a 88 roční)**

**– Pán poberá starobný dôchodok vyšší ako 305 Eur  a pani má  priznaný -  iba „ dôchodok manželky“  vo výške 19 ,- Eur. Má táto domácnosť nárok na potravinovú pomoc ?**

Pri posudzovaní nároku na potravinovú pomoc sa berie do úvahy jednotlivec. V tomto prípade ak pán má vyšší starobný dôchodok ako 305 EUR nemá nárok na potravinovú pomoc. Ak manželka nepoberá ani jeden z uvedených dôchodkov (starobný, predčasný alebo invalidný) nemá nárok na potravinovú pomoc. Ak však má priznanú dávku v hmotnej núdzi, tak má nárok na potravinovú pomoc.

**15/ Prosím Vás o vysvetlenie mojej otázky týkajúcej sa potravinovej pomoci:**

**Dôchodkyňa - poberateľka starobného dôchodku vo výške 296 eur a vdovského dôchodku vo výške 97 eur, spolu 393 eur mesačne. Má táto dôchodkyňa nárok na potravinovú pomoc?**

**Dôchodkyňa - poberateľka len vdovského dôchodku vo výške do 305 eur. Má táto dôchodkyňa nárok na potravinovú pomoc?**

1/ Táto dôchodkyňa má nárok na potravinovú pomoc, berie sa do úvahy výška jedného z uvedených dôchodkov - starobný, predčasný alebo invalidný. Vdovský dôchodok sa tam nepočíta.

2/ Nie, táto dôchodkyňa nemá nárok, lebo sa zohľadňuje len výška niektorého z vyššie uvedených dôchodkov - starobný, predčasný alebo invalidný.

**VYSVETLENIE a DOPLNENIE k otázke č. 3 z usmernenia č. 2 zo dňa 31. 05. 2011:**

**3/ V tabuľke pre jednotlivca je potrebné požadovať od jednotlivcov potvrdenia z úradu práce - je tu možnosť, že obce dostanú menný zoznam ľudí sociálne odkázaných - postačuje tento zoznam k vydaniu potravín ?**

Ak budú mať obce k dispozícii aktuálny zoznam poberateľov dávky v hmotnej núdzi, nie je potom potrebné požadovať od jednotlivcov ďalšie potvrdenia z úradu práce.

**Doplnenie odpovede:**

Po opätovnom preverení na Ústredí práce, sociálnych vecí a rodiny bolo ozrejmené, že zoznamy poberateľov dávky v hmotnej núdzi, ktoré majú obce k dispozícii z príslušného úradu práce každý mesiac, sú poskytované v zmysle § 52 ods. 4 zákona č. 5/2004 o službách zamestnanosti a o zmene a doplnení niektorých zákonov. Tieto zoznamy sú poskytované len na účely organizovania menších obecných služieb. Obsahujú informácie **len o tých poberateľoch dávky v hmotnej núdzi, ktorí sú súčasne evidovaní v evidencii uchádzačov o zamestnanie,** v takomto zozname sa nenachádzajú všetci poberatelia dávky v hmotnej núdzi. Z uvedeného dôvodu tento zoznam nie je možné použiť na účely potravinovej pomoci. V prípade osôb v hmotnej núdzi sú **potrebné potvrdenia**, ktoré občania obdržia na príslušnom úrade práce.

Potravinová pomoc môže byť poskytnutá len občanovi, ktorý sa v aktuálnom čase rozdávania potravín v danej obci preukáže potvrdením z ÚPSVaR.

**UPOZORNENIE:**

**Potraviny môžu byť distribuované len prostredníctvom schválených charitatívnych organizácií. Tieto charitatívne organizácie môžu uzatvárať zmluvy s ďalšími charitatívnymi organizáciami, obecnými úradmi, spolkami a pod., ktorí budú potravinovú pomoc distribuovať konečným príjemcom.**

**Potravinová pomoc sa konečným príjemcom distribuuje bezodplatne. V prípade, že Pôdohospodárska platobná agentúra zistí akékoľvek porušenie, bude postupovať v zmysle platných právnych predpisov.**

Bližšie informácie k realizácii potravinovej pomoci je možné získať:

|  |
| --- |
| * **PÔDOHOSPODÁRSKA PLATOBNÁ AGENTÚRA - SEKCIA ORGANIZÁCIE TRHU**
 |
|  | * Tel. č.
 | * E-mail
 | * Fax
 |
| * Ing. Henrieta Leváková Kožárová
* riaditeľka sekcie
 | * 0915 762 194
 | * henrieta.kozarova@apa.sk
 | * 02/53 412 665
 |
| * ODBOR RASTLINNÝCH KOMODÍT
 |
| * Ing. Mária Mečárová
* riaditeľka odboru
 | * 0918 612 131
 | * maria.mecarova@apa.sk
 | * 02/53 412 659
 |
| * Ing. Jana Žemlová
 | * 0918 612 195
 | * jana.zemlova@apa.sk
 | * 02/53 412 659
 |

V Bratislave, 29. 06. 2011